Document ID: 32000D0080

32000D0080
L 030/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 декември 1999 година
за изменение на Решение 1999/120/EО за съставяне на временни списъци с предприятия от трети страни, от които държавите-членки разрешават вноса на животински черва
(нотифицирано под номер C(1999) 4697)
(текст от значение за ЕИП)
(2000/80/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/EО на Съвета от 22 юни 1995 г. относно условията за изготвяне на временни списъци, за преходен период, с предприятия на трети страни, от които на държавите-членки е разрешено да внасят определени продукти от животински произход, рибни продукти или живи двучерупчести мекотели (1), последно изменено с Решение 98/603/EО (2), и по-специално член 2, параграф 4 от него,
като има предвид, че:
(1)
С Решение 1999/120/EО на Комисията (3) са съставени временни списъци с предприятия от трети страни, произвеждащи животински черва.
(2)
Бангладеш, Мексико, Никарагуа и Панама са изпратили списъци с предприятия, произвеждащи животински черва, за които отговорните органи потвърждават, че предприятията са в съответствие с правилата на Общността.
(3)
Следователно могат да бъдат съставени временни списъци с предприятия в Бангладеш, Мексико, Никарагуа и Панама, произвеждащи животински черва; като има предвид, че следователно Решение 1999/120/EО следва съответно да се измени.
(4)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. В края на заглавието на Решение 1999/120/EО се въвежда изразът „стомаси и пикочни мехури“.
2. В член 1, първи и втори параграф след думата „черва“ се въвежда изразът „стомаси и пикочни мехури“.
Член 2
Текстът на приложението към настоящото решение се добавя към приложението към Решение 1999/120/EО.
Член 3
Настоящото решение се прилага от 15 декември 1999 г.
Член 4
Адресати на настоящото решение са държавите-членки.
Съставено в Брюксел на 20 декември 1999 година.

Labels: 17
5
0
3
6